Leliai

Leliai (arba Lėliai) – kaimas Klaipėdos rajono savivaldybėje, į šiaurę nuo automagistralės  ir į rytus nuo kelio , 7 km į rytus nuo Klaipėdos ir 3 km į pietryčius nuo Slengių. Stūkso Jakų piliakalnis. Pro kaimą eina kelias Klaipėda–Jokūbavas. Iš kaimo apylinkių išteka Smeltalė. Kaimynystėje yra Klemiškės I, Martinų, Klausmylių kaimai.

 Etimologija 
Pavadinimas kilęs iš asmenvardžio Lelys arba Lilys – iš  „kas daug kalba, tarška“, lelenti „daug kalbėti, bartis“ ir pan. arba iš lėlys „toks paukštis“, mažiau tikėtina, kad iš  „didelis“.

 Istorija 

Lelių kaimo pavadinimas vokiečių dokumentacijoje buvo rašomas Löllen. Istoriniuose šaltiniuose Lelių kaimas minimas 1763 m.Lelių kaimo istorija. DidiejiLeliai.lt (tikrinta 2021-09-27). Kaimas buvo lietuviškas (XX a. pradžioje lietuvninkų buvo apie 71 proc.). 1893–1944 m. veikė vienklasė pradinė mokykla, kurioje 1914–1921 m. mokėsi Mažosios Lietuvos veikėjas Martynas Gelžinis. 1906–1945 m. pro Lelių kaimą ėjo siaurasis geležinkelis Klaipėda–Plikiai. Leliuose buvo geležinkelio stotelė, karčema, kalvė, dvaras. Kaimas valdė 254 ha, Lelių dvaras – 110 ha žemės. Leliai priklausė Dirvupių valsčiui ir Lelių seniūnijai (kurią sudarė Lelių, Dinviečių ir Paugų kaimai).

Po II pasaulinio karo Lelių kaime iš esmės pasikeitė gyventojai. Kaimynystėje buvo įkurti Gulbės kolektyviniai sodai, aerodromas. Pastaraisiais metais statomas 139 individualių gyvenamųjų namų kvartalas – Didieji Leliai. 1996 m. gruodžio 23 d. senosios Lelių kaimo kapinės įtrauktos į Lietuvos Respublikos nekilnojamųjų kultūros vertybių registrą.

 Gyventojai 

 Šaltiniai 

 MLE, T. 2, Vilnius, 2003

Kategorija:Klaipėdos rajono savivaldybės gyvenvietės